12. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.100071 της 23 Δεκ. 1947/9 Ιαν.  1948 Περί αναπροσαρμογής των από 1ης Δεκ. 1947 καταβλητέων συντάξεων ή χορηγιών εκ των Ταμείων των Δήμων, Δημοτικών Αγαθοεργών Ιδρυμάτων και Κοινοτήτων. Έχοντες υπ’ όψιν τας διατάξεις του Νόμ.19/1944 «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις φορολογικών συντελεστών κλπ.», αποφασίζομεν τα ακόλουθα: Άρθρ.1.-Το ποσόν της εκ των Ταμείων των Δήμων, Δημοτικών Αγαθοεργών Ιδρυμάτων και Κοινοτήτων καταβαλλομένης συντάξεως ή χορηγίας ορίζεται, από 1ης Δεκ. 1947, κατά κλιμάκια βασικής συντάξεως, ως ακολούθως:      Κλιμάκιον                              Καταβαλλόβασικής συντάξεως                   μενον ποσόν. 1.500…...………..…………….. 125.000 501-1000………….…...…...….. 140.000 1001.1500 ………………….. 150.000 1501.2000 ………………….. 170.000 2001.2500 ………………….. 210.000 2501-4400 το 85πλάσιον της βασικής συντάξεως. 4401 και άνω το 75πλάσιον της βα  σικής συντάξεως. Δια της παρ.8 άρθρ.34 Νόμ.1974/1951 (κατωτ. αριθ.15) ωρίσθη ότι αι συντάξεις των μη υπαγομένων εις τας διατάξεις του Νόμ.1974/1951 θα ορίζονται κατά τας διατάξεις της ανωτέρω αποφάσεως. Δια του αυτού άρθρου ωρίσθησαν και αι προϋποθέσεις, ως και η διαδικασία της υπαγωγής συνταξιούχου τινός εις τας διατάξεις αυτού. Τα ανωτέρα ποσά συντάξεων, χορηγιών και επιδομάτων ηυξήθηκαν κατά 30% από 1 Ιουν. 1951 δια της υπ’αριθ.33526 της 22 Ιουν./29 Αυγ. 1951 αποφάσεως Υπουργών Οικονομικών και Εσωτερικών ήτις εν άρθρ.2 ορίζει ότι «τα δια της παρούσης αυξανόμενα ποσά συντάξεων, χορηγιών και επιδομάτων αποτελούσι τα ανώτατα όρια, μέχρι των οποίων δύνανται να ορίζωνται υπό της Διοικήσεως του Δήμου, Δημοτικού αγαθοεργού Ιδρύματος ή Κοινότητος, υπό την προϋπόθεσιν της οικονομικής προς τούτο δυνατότητος αυτών». Αι συντάξεις ηυξήθησαν εκ νέου δια της υπ’ αριθ.30443 της 22 Μαΐου/19 Ιουν. 1954 αποφάσεως Υπουργών Οικονομικών και Εσωτερικών, ήτις ορίζει ότι «αι συντάξεις αι μη υπαχθείσαι εις τας διατάξεις του Νόμ.1974/1952 και αι συντάξεις των διατηρησάντων την προ του Νόμου τούτου σύνταξιν ως μείζονα, αυξάνονται από 1 Φεβρ. 1954 κατά 25% δια το τμήμα της συντάξεως μέχρι 1.000 δραχμών και κατά 20% δια το τμήμα της συντάξεως από 1.001 μέχρι 2500. Δια τα πέραν των 2.500 δραχμών ποσά συντάξεως ουδεμία παρέχεται αύξησις». Άρθρ.2.-1.Αι καταβαλλόμεναι συντάξεις ή χορηγίαι δεν δύνανται να είναι μικρότεραι του ποσού, εις ο θα ανήρχοντο αν υπελογίζοντο, κατά τας κειμένας διατάξεις, επί τη βάσει συνταξίμου μισθού ίσου προς τα 80% του βασικού μισθού ενεργείας του βαθμού, ούτινος την σύνταξιν λαμβάνει ο δικαιούχος, ή των εξόδων παραστάσεως του εν ενεργεία Δημάρχου. 2.Εις ην περίπτωσιν η εν άρθρ.1 σύνταξις είναι μικροτέρα του εν τη προηγουμένη παραγράφω ποσού προσαυξάνεται αύτη μέχρι συμπληρώσεως του ποσού τούτου. 3.Η κατά τα ανωτέρω προσαύξησις καταβάλλεται κατόπιν ειδικής διαταγής του Υπουργείου των Εσωτερικών, εκδιδομένης επί τη αιτήσει του ενδιαφερομένου. 4.«Ως έξοδα παραστάσεως δια την εφαρμογήν του παρόντος άρθρου καθ’ όσον αφορά εις τον υπολογισμόν της χορηγίας θα λαμβάνωνται τα εκάστοτε καταβαλλόμενα συμφώνως προς τας διατάξεις του άρθρ.122 παρ.2 του Ν.Δ.2888/54 «περί κυρώσεως δημοτικού και κοινοτικού Κώδικος» ως συνεπληρώθη δια του άρθρ.10 παρ.β΄ του Ν.Δ.3388/1955 «περί των εσόδων των δήμων και κοινοτήτων». Η παρ.4 αντικατεστάθη ως άνω δια της υπ’ αριθ.2210 της 10/27 Ιαν. 1956 αποφ. Υπ. Εσωτ. και Οικον. (ΦΕΚ Β΄19). Άρθρ.3.-1.Το επίδομα οικογενειακών βαρών ορίζεται από της αυτής χρονολογίας εις δρχ.10.000 δια το πρώτον και ανά 5.000 δια το δεύτερον και τρίτον προστατευόμενα μέλη, το δε επίδομα φυματικού εις δρχ.100.000. 2.Τα ανωτέρω επιδόματα καταβάλλονται εφ’ όσον εξ υπευθύνου δηλώσεως του συνταξιούχου, προκύπτει, ότι ούτος δεν λαμβάνει εξ άλλης αιτίας παρόμοιον επίδομα. 3.Επί χορηγίας διατελέσαντος Δημάρχου δεν παρέχεται επίδομα λόγω οικογενειακών βαρών. Άρθρ.4.-1.«Εν ουδεμιά περιπτώσει το άθροισμα των εις το αυτό πρόσωπον καταβαλ(Αντί της σελ.179(α) Σελ.179(β) 200-015 Σύνταξη Δημοτικών και Κοινοτικών Υπαλλήλων 3.Ε.γ.12 λομένων αποδοχών εν γένει ή συντάξεων ή χορηγιών ή μερίσματος ή άλλων περιοδικών παροχών, εξαιρέσει της βουλευτικής αποζημιώσεως, δύναται να υπερβή το ποσόν των μηνιαίως καταβαλλομένων εξόδων παραστάσεως των οριζομένων συμφώνως προς τας διατάξεις του άρθρ.122 παρ.2 του Ν.Δ.2888/54 ως συνεπληρώθη δια του άρθρ.10 παρ.β΄ του Ν.Δ.3388/55. Εφόσον το άθροισμα τούτο υπερβαίνει το ως άνω ποσόν των μηνιαίως καταβαλλομένων εξόδων παραστάσεως το υπερβάλλον εκπίπτει εκ της χορηγίας υπέρ του Δήμου». Η παρ.1 αντικατεστάθη ως άνω δια της υπ’ αριθ.2210 της 10/27 Ιαν. 1956 αποφ. Υπ. Εσωτ. και Οικον. (ΦΕΚ Β΄19). 2.Δια την εφαρμογήν της προηγουμένης παραγράφου έκαστος συνταξιούχος οφείλει να υποβάλη εις τον οικείον Δήμον, Δημοτικόν Αγαθοεργόν Ίδρυμα ή την Κοινότητα υπεύθυνον δήλωσιν, δ’ ης να δηλοί εάν λαμβάνει εκτός της υπό του Δήμου, Δημοτικού Αγαθοεργού Ιδρύματος ή της Κοινότητος καταβαλλομένης αυτώ συντάξεως, ή χορηγίας και άλλα ποσά εκ των, ως άνω πηγών και να αναφέρη και το Ταμείον, εξ ου λαμβάνει ως και το ποσόν, όπερ λαμβάνει κατά μήνα. 3.Επί τη βάσει της ανωτέρω δηλώσεως και των λοιπών δικαιολογητικών γίνεται η εκκαθάρισις της πληρωτέας εις τον δικαιούχον συντάξεως ή χορηγίας. Άρθρ.5.-1.Τα υπό της παρούσης οριζόμενα ποσά συντάξεων, χορηγιών ή επιδομάτων αποτελούσι τα ανώτατα όρια, μέχρι των οποίων δύνανται να ορίζωνται υπό της Διοικήσεως του Δήμου, Δημοτικού Αγαθοεργού Ιδρύματος ή Κοινότητος, υπό την προϋπόθεσιν της Οικονομικής προς τούτο δυνατότητος αυτών. 2.Κατά τα λοιπά ισχύουσιν αι προγενέστεραι αποφάσεις ημών. Άρθρ.6.-1.Εις την επί τη βάσει της παρούσης, καταβληθησομένην εις τους δικαιούχους διαφοράν της συντάξεως ή χορηγίας των μηνών Δεκ. 1947 και Ιαν. 1948 δέον να συμψηφισθή η κατά τους μήνας τούτους καταβληθείσα έκτακτος μηνιαία χρηματική ενίσχυσις των 50.000 δραχμών δυνάμει της υπ’ αριθ.104568 εγκυκλίου 297 ε.έ. διαταγής του Υπουργείου των Εσωτερικών. 2.Εγκρίνεται η κατά το από 1 Φεβρουάριου μέχρι 30 Νοεμβρίου ε.έ. χρονικόν διάστημα γενομένη καταβολή εκτάκτου μηνιαίας χρηματικής ενισχύσεως 50.000 δραχμών εις τους συνταξιούχους των Δήμων, Δημοτικών Αγαθοεργών Ιδρυμάτων και Κοινοτήτων, δυνάμει των υπ’ αριθ.9051,27202, 34602,43875,55549,66451,75407,84459 και 93151 ε.έ. διαταγών του Υπουργείου των Εσωτερικών. Σελ.180(β) 200-016 3.Εγκρίνεται, ωσαύτως, η δια της υπ’ αριθ.27914/12.4.1947 τηλεγραφικής διαταγής του Υπουργείου των Εσωτερικών διαταχθείσα καταβολή πασχαλινού βοηθήματος δρχ.50.000 ή 75.000 εις τους δημοτικούς συνταξιούχους, δια το Πάσχα του έτους 1947.